**Татар телендә гомуми белем бирү оешмаларында укучы балалар өчен**

**татар теленнән республика олимпиадасының муниципаль туры биремнәре**

**2022-2023 нче уку елы**

**9 нчы сыйныф**

**Максималь балл – 40**

**Үткәрү вакыты – 180 минут**

**Текстны укыгыз.**

(1) Халисә, почтага килгән хатларны барлаганда, сәер бер хатка тап булды. (2) Зәңгәр кыңгыраулар рәсеме ясалган конверт тышына басма хәрефләр белән «Татарстан, Алансу, Сәйдә әбигә» дип язылган.

Авылларында ике Сәйдә бар: берсенә кырык биш яшьләр булыр, ә икенчесе сиксәнгә җитеп килә. Кемгә булыр икән бу хат? Балалар кулы белән язылган, фамилиясе дә юк. Халисә хатлар салынган сумкасын иңбашына элде дә велосипедына утырып чыгып китте.

Сәйдә карчык үзенең Казан каласында беркеме дә юклыгын әйтте.

– Юк, сеңлем, миңа түгел, Мөхәммәтҗан Сәйдәсенәдер. Аның балалары Казанда яши, – дип, Халисәне борып җибәрде. Мөхәммәтҗан Сәйдәсенең өе балалар тавышыннан гөр килеп тора иде. Улының да, кызының да балалары җәйге ялга авылга кайтканнар, качышлы уйнап яталар.

*Р. Шәйдуллина-Мураттан*

**Тестны эшләгез. (10 балл)**

1. Әдәби әйтелешне үзгәртеп сөйләүнең сәбәбен билгеләгез.

а) орфография кагыйдәләрендә бирелгән аңлатмаларга ияреп, дөрес язылганны ялгыш уку

ә) сүзләрдә басымның соңгы иҗеккә төшмәскә мөмкин булуы

б) сүзләрнең мәгънәле кисәкләрен һәр очракта да бер генә төрле язу

2. Төшерелмә дифтонглар булган сүзләрне билгеләгез.

а) авыл, тавыш, өе

ә) кыңгырау, Сәйдә, уйнап

б) яши, сәер, юклыгын

3. Йомык тартык авазлар гына булган сүзне билгеләгез.

а) тап

ә) сиксән

б) кил

4. Тел алды тартыклары гына булган сүзне билгеләгез.

а) улының

ә) кайткан

б) тышына

5. Рәт гармониясе сакланмаган сүзләр генә булган вариантны билгеләгез.

а) Халисә, конверт, иңбашына

ә) сәер, Мөхәммәтҗан, яши

б) почта, фамилия, велосипед

6. Ирен ассимиляциясенә караган мисалны билгеләгез.

а) кайтканнар

ә) борып

б) унбер

7. Кушымча ялгау юлы белән ясалган сүзләр булмаган рәтне билгеләгез.

а) басма, Алансу

ә) тавышыннан, иңбашына

б) Мөхәммәтҗан, җәйге

8. Текстның 1, 2 җөмләләрендә кулланылган сыйфат фигыльләрне билгеләгез.

а) килгән, ясалган

ә) язылган, булды

б) сәер, басма

9.  *Кемгә булыр икән бу хат?* җөмләсендә *бу* сүзе җөмләнең кайсы кисәге?

а) аергыч

ә) ия

б) хәл

10. *Улының да, кызының да балалары җәйге ялга авылга кайтканнар, качышлы уйнап яталар* җөмләсенең төрен билгеләгез.

а) гади җөмлә

ә) тезмә кушма җөмлә

б) иярченле кушма җөмлә

**II. Теоретик бирем. (10 балл)**

**Рәвеш, аның төркемчәләре турында языгыз һәм өчәр мисал китерегез.**

**III. Гамәли-иҗади бирем. (20 балл)**

1. *Кемгә булыр бу билгесез хат?* җөмләсендәге сүзләргә морфологик анализ ясагыз. (5 балл)

2. Алфавитта урнашу тәртибенә карап, хәрефләрне табыгыз, яшерелгән мәкальне языгыз. (7 балл)

3, 1, 15, 1, 6, 1, 17 3, 2, 28, 7, 24, 7, 18 3, 25, 15, 23,1

14, 1, 22, 24 14, 20, 17, 7, 18, 6, 2 39, 32, 36 12, 24, 2, 22

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Текстны татар теленә тәрҗемә итегез. (8 балл)

Ванька свернул вчетверо исписанный лист и вложил его в конверт, купленный накануне за копейку... Подумав немного, он умокнул перо и написал адрес:

На деревню дедушке.

Потом почесался, подумал и прибавил: «Константину Макарычу».

Довольный тем, что ему не помешали писать, он надел шапку и, не набрасывая на себя шубейки, прямо в рубахе выбежал на улицу...